title: Avatar (cinta)
text: Avatar ye una cinta estausunidense de cine de sciencia ficción de l'anyo 2009, dirichida por James Cameron y producida por James Cameron y Jon Landau con guión de James Cameron, protagonizada por Sam Worthington,Zoe Saldana,Stephen Lang,Michelle Rodriguez y Sigourney Weaver.
  
  A cinta ye ambientada a meyaus d'o sieglo 22 quan os humans son colonizando Pandora, una exuberant luna habitable d' un chigant gasioso en o sistema estelar Alpha Centauri, pa extrayer o mineral clamau unobtanium,  un superconductor a temperatura ambient. A expansión d'a colonia menera menaza a existencia continuada d'una tribu local de Na'vi, una especie humanoide autoctona de Pandora. O titol d'a cinta se refiere a un cuerpo Na'vi disenyau cheneticament operado dende o celebro d'un ser humán ubicau en una ubicación remota que se fa servir pa interactuar con os nativos de Pandora.
  
  O desembolique d'Avatar prencipió en 1994, quan Cameron escribió un tractamiento de 80 pachinas pa la cinta. Se suposaba que a filmación haberba puesto dimpués d'a finalización d'a cinta Titanic de Cameron de 1997, pa un enguero planificado en 1999; manimenos, seguntes Cameron, a tecnolochía necesaria encara no yera disponible pa aconseguir a suya visión d' a cinta. O treballo en o luengache d' os sers extraterrestres d' a cinta prencipió en 2005, y Cameron prencipió a desembolicar o guión y l'universo ficticio en primerías de 2006. Avatar estió presupuestau oficialment en $ 237 millons. Atras estimacions sitúan o suyo costo entre $ 280 millons y $ 310 millons pa a producción y $ 150 millons pa a promoción. A cinta fazió un emplego extensivo de nuevas tecnicas de filmación de captura de movimiento y se lanzó pa visualización tradicional, visualización en 3D (utilizando os formatos RealD 3D, Dolby 3D, XpanD 3D y IMAX 3D) y pa experiencias "4D" en cines trigaus de Corea d'o Sud. A realización de cintas estereoscopicas se promocionó como un gran abanz en a tecnolochía cinematografica.
  
  Avatar s'engueró en Londres o 10 d'aviento de 2009 y estió lanzau en os Estaus Unius o 18 d' aviento con criticas positivas, y os criticos emponderoron os suyos innovadors efectos visuals. Mientres a suya carrera teatral, a cinta trencó quantos récords de taquilla y se convirtió en a cinta mas taquillera en ixe inte, asinas como en os Estaus Unius y Canadá, superando a lo Titanic de Cameron, que i heba mantenido ixos récords mientres dotze anyadas. Avatar siguió estando a cinta mas taquillera en tot o mundo mientres quasi una decenio antis d'estar superada por Avengers: Endgame en 2019. Dica o día d'hue, Avatar sigue estando a segunda cinta mas taquillera de totz os tiempos quan s'achusta l'inflación dimpués de Gone with the Wind con un total de mas de $ 3 mil millons. Tamién se convirtió en a primera cinta en replegar mas de $ 2 mil millons y a cinta mas vendida de 2010 en os Estaus Unius. Avatar estió nominada a nueu premios Oscar de l'Academia, incluindo Millor Cinta y Millor Director,  y ganó tres, por Millor Dirección d'Arte, Millor Fotografía y Millors Efectos Visuals. L'exito d' a cinta tamién levó a os fabricants de productos electronicos a lanzar televisors 3D  y fazió que as cintas 3D aumentasen a suya popularidat.
  
  Dimpués de l'exito d' a cinta, Cameron sinyó con 20th Century Fox pa producir quatro seqüelas: Avatar 2 y Avatar 3 han completau a filmación prencipal y son programadas pa estar engueradas o 16 d'aviento de 2022 y o 20 d'aviento de 2024, respectivament; Ye previsto que as seqüelas posteriors se publiquen o 18 d'aviento de 2026 y o 22 d'aviento de 2028. Se aspera que tornen quantos miembros d'o reparto, incluius Worthington, Saldana, Lang y Weaver.
  
  Reparto
  
  Sers humans 
  Sam Worthington como Jake Sully.
  Stephen Lang como Colonel Miles Quaritch.
  Sigourney Weaver como Dr. Grace Augustine.
  Michelle Rodriguez como Trudy Chacón.
  Giovanni Ribisi como Parker Selfridge.
  Joel David Moore como Dr. Norm Spellman.
  Dileep Rao como Dr. Max Patel.
  
  Na'vi 
  Zoe Saldana como Neytiri.
  CCH Pounder como Mo'at.
  Wes Studi como Eytukan.
  Laz Alonso como Tsu'tey.
  
  Referencias 
  
  Cintas d'Estaus Unius
  Cintas de cine de ciencia-ficción
  Cintas dirichidas por James Cameron
  Cintas en anglés